b'\n_START_ARTICLE_\nKorzika in Sardinija (rimska provinca)\n_START_SECTION_\nPredrimsko obdobje\n_START_PARAGRAPH_\nPrve trgovske postaje na Sardiniji in Korziki so ustanovili Feni\xc4\x8dani. Za Feni\xc4\x8dani so pri\xc5\xa1li Grki in ustanovili svoje kolonije. Leta 535 pr. n. \xc5\xa1t. so Karta\xc5\xbeani s pomo\xc4\x8djo Etru\xc5\xa1\xc4\x8danov osvojili gr\xc5\xa1ko kolonijo Al\xc3\xa9rio \xe2\x80\x93 Alalijo na Korziki. Za Korziko je pri\xc5\xa1la pod karta\xc5\xbeansko oblast \xc5\xa1e Sardinija.\n_START_SECTION_\nRimska provinca\n_START_PARAGRAPH_\nRim je imel s Kartagino sklenjeno meddr\xc5\xbeavno pogodbo, vendar je zaradi popolnega nespo\xc5\xa1tovanja njenih dolo\xc4\x8dil v prvi punski vojni oba otoka priklju\xc4\x8dil k Republiki. Leta 238 pr. n. \xc5\xa1t. so se Karta\xc5\xbeani sprijaznili s porazom in oba otoka uradno predali Rimu, ki je tam ustanovil svojo provinco. Ustanovitev province je pomenil za\xc4\x8detek rimske vladavine na zahodnem Sredozemlju, ki je trajala 694 let.\n_START_SECTION_\nRimsko gledanje na provinco\n_START_PARAGRAPH_\nRim je celo obdobje svoje vladavine vzdr\xc5\xbeeval s provinco korektne odnose. Obalna podro\xc4\x8dja obeh otokov so bila naseljena z Rimljani in so privzela latinski jezik in kulturo, prebivalstvo v notranjosti obeh otokov pa se je stalno upiralo. Ker je bila notranjost otokov pora\xc5\xa1\xc4\x8dena z gostimi gozdovi, so se je Rimljani najraje izogibali in nanjo gledali kot na "ozemlje barbarov". Korzika in Sardinija je bila v primerjavi z rimskimi vzhodnimi provincami gospodarsko dokaj nepomembna, ker od nje niso mogli pri\xc4\x8dakovati niti vojnega plena niti ujetnikov. Za Korzi\xc4\x8dane so celo govorili, da je "vsakdo, ki je kupil Korzi\xc4\x8dana, \xc5\xbealoval za izgubljenim denarjem". Rimljani so na oto\xc4\x8dane gledali kot na zaostale in nevarne.\n_START_SECTION_\nOdnosi z Rimom\n_START_PARAGRAPH_\n\xc4\x8cetudi so Rimljani imeli provinco za manj pomembno, sta Korzika in Sardinija igrali pomemebno vlogo v dogajanjih v dr\xc5\xbeavi. Sardinija je bila v \xc4\x8dasu Rimske republike glavni dobavitelj \xc5\xbeita, Korzika pa voska, ki je bil edini proizvod, ki ga je premogla._NEWLINE_Otoka sta posredno pripomogla tudi do propada Rimske republike: Gaj Marij in Lucij Kornelij Sula Feliks sta tja naselila svoje veterane in oto\xc5\xa1ke dobave \xc5\xbeita izkoristila za pla\xc4\x8devanje svojih vojnih uspehov, Julij Cezar je Sardinijo zasedel s svojimi delegati in prevzel nadzor nad dobavami \xc5\xbeita, s katerim je hranil svojo vojsko in si zagotovil zmago v dr\xc5\xbeavljanski vojni leta 49 pr. n. \xc5\xa1t., v drugem triumviratu pa je otoka v svojo posest dobil Oktavijan in z njunim \xc5\xbeitom hranil svojo vojsko proti Britu in Kasiju._NEWLINE_Korzika in Sardinija sta bili tudi mesto, kamor so izganjali politi\xc4\x8dne nasprotnike, med njimi pravnika in senatorja Gaja Kasija Longina, ki ga je Neron obto\xc5\xbeil za zaroto, Agripininega morilca Anicenta, med Tiberijevo vladavino pa tudi \xc5\xa1tevilne Jude in kristjane.'